**SHALAWAT WASIAT MBAH UMAR**

Allahumma sholli wa salim ‘alaa

Sayyidina wa maulana Muhammadin

‘Adda maa fi ‘ilmillahi shalatan

Da’imatan bidawami mulkilahi

Wasiyate Kiai Umar maring kita

Mumpung sela ana dunya dha mempengo

Mempeng ngaji ilmu nafi’ sangu mati

Aja isin aja rikuh kudu ngaji

Dha ngajiha marang seulur kang reti

Aja isin gurune mung bayi

Yen wus hasil entuk ilmu lakonono

Najan sithik nggonmu amal dilanggengno

Aja ngasi gegojegan dedolanan

Rina wengi kabeh iku manut syetan

Ora kena kanda kasep sebab tuwa

Selagine durung pecat sangka nyawa

Ayo konco padha guyub lan rukunan

Aja ngasi pisah congkrah lan neng-nengan

Guyub rukun iku marakke ruso

Pisah congkrah lan neng-nengan iku duso

Ing sahrene dawuh rukun iku nyata

Ayo engggal nglakoni aja gela

Aja rikuh aja isin aja wedi

Kudu enggal dilakoni selak mati

Mulo ayo bebarengan sekolaho

Mesti pinter dadi bocah kang utama

Budhi oekertine becik serta tata

Woh-wohane bakal bekti marang wong tuwa

Ing sahrene dawuh rukun iku cetha

Ayo enggal dha nglakoni aja gela

Ayo sekolah nyang madrasah Al-Qur’an

Padha ngaji Qur’an ana Mangkuyudan

(Sumber: Majalah Serambi Al-Muayyad Edisi 08 Th IV Juli 2015)